Title: KURSGUIDE - Leses først
Course: How to design and facilitate an online course (NO) (F)

Course guide: stucture, tools, communication

Læringsutbytter

Kurset vil sette deg i stand til å planlegge et yrkesfagrettet  e-læringskurs innenfor ditt eget fagområde. Du vil også lære å bruke øvinger og andre strategier innen online læring. Dessuten vil du bli i stand til å finne de riktige verktøy og metoder for å oppnå dine spesifikke mål

Vi regner med at du:

- sender inn en tabell som viser din kompetanse
- framskaffer bevis for oppnådd kompetanse fra arbeide med kurset (etter hver modul)
- bli i stand til å planlegge et e-læringskurs
- bli i stand til å lede et e-læringskurs
- fullføre øvingene i alle modulene
- holde tidsfrister
- logge inn minst tre ganger i uka

Læringsmiljø

Kurset Utføring og gjennomføring av online kurs i et yrkesfaglig perspektiv holdes med Moodle som læringsplattform. Du finner alle oppgaver, ressurser og generell informasjon her. Alle diskusjoner skjer via forumet i Moodle.

Du må fylle inn kompetansetabellen med bevis for oppnådde kompetanser og skrive en refleksjon som oppsummerer arbeidet med modulen. Disse aktivitetene gjøres i en Moodle blogg. Merk at noen av oppgavene krever bruk av andre verktøy, som for eksempel Google Documents eller videokonferanseverktøy.

Struktur for kurset

Kurset består av 10 moduler som tilsammen vil utgjøre rundt 60 timers arbeid. Kurset er beregnet på å bli fullført i løpet av tre måneder. Det starter ----- og slutter i ----. Du finner tidsplan for kurset lenger ned i teksten. Husk at hver modul må utføres på gitte tidspunkter.

Tidsforbruk per modul er omtrentlig, og må betraktes som et gjennomsnittsforbruk av tid til å gjennomføre alle aktivitetene

I hver modul finnes du seksjonene Læring i Modul med læringsutbytter.

Innledning inneholder det viktigste du må kunne for å gjøre øvingene (gruppe og/eller individuelt) og lenker til instruksjoner eller eksterne ressurser.

MODULE 2 :: Kompetanseutvikling dekker emner du trenger til de resterende modulene. Det anbefales at du gjør deg godt kjent med dette temaet før du gjør øvinger i de andre modulene.

MODUL 1 :: Intro og oppvarming  (datoer , 2t 30 min)

Målet med denne modulen er at du skal beherske Moodle slik at du føler deg hjemme i omgivelsene, blir kjent med andre deltakere og kursleder.

Du vil da kunne:

- forklare betydning an introduksjon og og personlig bidrag i online læring
- bruke Moodle på godt nok nivå til å kunne delta i kurset

MODUL 2 :: Kompetanseutvikling (datoer, 3t 20min)

Målet med denne modulen er at du skal kunne identifsere kompetansen du har som lærer og reflektere over hvordan du kan forsikre deg om at dine studenter har oppnådd ønsket (yrkesfaglig) kompetanse.

 Du vil da kunne:

- forklare begrepet kompetanse
- identifisere din egen kompetanse som lærer
- analysere hvilken kompetanse som kan oppnås via IKT
- forklare sammenhengen mellom kompetanse og bevis

MODUL 3 :: Utforske e-læring (datoer, 3t 30 min)

Målet med denne modulen er å se på ulike former for e-læring i en yrkesutdanningskontekst.

Du vil da kunne:

- identifisere ulike former for e-læring
- analysere aspekter ved e-læringskurs
- vurdere bruk av ulike e-læringsformer i en yrkesfaglig sammenheng

MODUL 4 :: Utforme e-tivititer (datoer, 6t 10 min)

Målet med denne modulen er at deltakerne skal få den kompetansen som trengs til å kunne utforme e-tiviteter.

Du vil da kunne:

- forklare begrepet e-tiviteter
- forklare betydningen av læringsmål
- utforme e-tivititer rettet mot dine egne yrkesfaglige områder
- skrive læringsutbytter ved bruk av SMART-kriteriene

MODUL 5 :: Motivasjon (datoer 5t 15 min)

Målet med denne modulen er å forklare de sammensatte mekanismene som motiverer og demotiverer deltakerne i nettbaserte utdanningsprogrammer med vekt på den yrkesfaglige konteksten.

Du vil da kunne:

- påpeke faktorene som påvirker motivasjonsnivået til deltakerne i e-læringskurset
- bruke utvalgte metoder for å fremme aktivitetesnivået blant deltakerne

MODUL 6 :: Gruppearbeid (datoer, 10t)

Målet i denne modulen er å oppnå de nødvendige ferdighetene som trengs for å designe en e-tivitet for gruppearbeid.

Som et resultat vil du bli i stand til å:

- utvikle egenskaper til å samarbeide i en gruppe
- forstå hvilke ferdighet som trengs for å være fasilitator for  gruppearbeid
- designe en e-tivitet basert på gruppearbeid
- kjenne til hva som karakteriserer gruppearbeid

MODUL 7 :: Moderering av diskusjoner på nettforumer (datoer, 7t 5 min)

Målet med denne modulen er å oppnå nødvendige ferdigheter for å kunne planlegge og tilrettelegge nettdiskusjoner og reagere på visse problemer i en yrkesfaglig kontekst.

Du vil da kunne:

- planlegge diskusjoner på nettforum
- tilrettelegge diskusjoner på nettforum
- håndtere verktøy for diskusjon på nettforum

MODUL 8 :: Utvikling av e-læringsressurser (datoer, 4t 30 min)

Målet med denne modulen er å gi en oversikt over ulike måter en lærer kan utvikle egne læringsressurser på samt å få ferdigheter i å utvikle grunnleggende læringsressurser for yrkesfag.

Du vil da kunne:

- forklare mulighetene for og fordelene med å utvikle egen e-læringsressurser for yrkesfaglig opplæring
- lage enkle videoer og publisere disse online
- analysere og sammenlikne gode og dårlige instruksjonsvideoer
- kjenne til gratis verktøy for å utvikle kursinnhold
- planlegge instruksjoner der studentene produserer læringsressursene selv

MODUL 9 :: Nettressurser - gjenbruk, deling og evaluering  (datoer, 4t 10 min)

Målet med denne modulen er å få kompetanse i å søke, velge, gjenbruke, dele og vurdere elektroniske ressurser for din(e) yrkesfag som kreves for å oppnå utvalgte læringsmål.

Du vil da kunne:

- forklare forskjellen på materiale med copyright og Open Educational Resources
- velge, gjenbruke og evaluere elektroniske ressurser
- bruke betingelser for Creative Commons lisenser
- velge ressurser tilpasset læringsutbytter

MODULE 10 :: Kursleders (tilretteleggers) rolle (datoer, 2 t 20 min)

Målet med denne modulen er å få ferdigheter i å organisere eget arbeid som tilrettelegger for et e-læringskurs om et yrkesfaglig tema, samt å utvikle ferdigheter i å vurdere sine egne ferdigheter. Det er også i denne modulen vi skal oppsummere kurset.

Du vil da kunne:

- forklare rollen og kompetansen til kurslederen i e-læringskurs
- organisere e-læringskurset
- evaluare egne ferdigheter som kursleder
- synliggjøre egen framgang

Kurset er slutt - dato

Hvordan bestå kurset

For å bestå kurset og få et kursbevis må du kontinuerlig registrere de to elementene:

- kompetansetabellen
- refleksjonsnotat om modulens tema

 Fra modul 3 av, vil du bli bedt om å avgjøre ut hvilke kompetanser du mener at du har ervervet og gi bevis for dette via kursaktivitetene dine. Alle modulene er laget med aktiviteter som fører til utvikling av ferdigheter, anskaffe og anvendelse av kunnskap, nytenkning og utvikling av holdninger.

I hver av de første modulene vil disse elementene vil bli identifisert for deg slik at du kan registrere bevisene for og sammenligne med listen. Senere i kurset kan du identifisere kompetanse selv, slik at tabellen vil være mer individualisert.

I tillegg vil vi etter hver modul be deg om å reflektere over temaet i modulen fra perspektivet voksenopplæring og i sammenheng med ditt eget fagfelt.

Du forventes å registrere begge elementene i en blogg i Moodle som utvikles i løpet av kurset. Du anbefales å lage en oversikt over kompetanser og jevnlig oppdatere denne, helst etter hver modul du gjennomfører. På slutten av kurset vil du ha fullført oversikten av din kompetanse, så vel som dine ideer til bruk i yrkesfaglig sammenheng, og dermed skape en elektronisk mappe for å illustrere din fremgang. Dessuten vil disse elementene fortelle tilretteleggerne om opplæringens mål blir oppfylt og om du arbeider individuelt, samarbeide med andre, og får tilstrekkelig støtte.

Vi vil vurdere deg formativt, noe som betyr at vi ikke vil gi karakterer eller poeng, men følge din progresjon, gjennomføring av oppgaver og gi deg tilbakemelding.

Arbeidsmetoder

For at kurset skal gå glatt og slik at deltakerne skal få nødvendig hjelp for å fullføre oppgavene sine foreslår vi noen praktiske retningslinjer. Øvingene er basert både på individuelle oppgaver og gruppearbeid. Individuelle oppgaver vil ofte være en introduksjon eller innledning til gruppearbeid eller gruppediskusjon.

- Individuelle oppgaver: kurset er ment å skulle vare i omtrent 60 timer. Dette tilsvarer omtrent 5 timer i uken. Men dette kan variere noe avhengig av ditt eget arbeidstempo. Det er lurt å gjøre deg godt kjent med kursplanen og krav for å bestå hver modul. Dette gjør det enklere for deg å planlegge arbeidet, slik at du kan ta hensyn til ferier, fridager og uforutsette omstendigheter. Siden kurset inneholder mye gruppearbeid er det av og til nødvendig å reservere spesielle tidspunkter.

- Gruppearbeid: du kan dra nytte av andre deltakeres aktiviterer og lære både fra dem, av dem og med dem. Dette gjøres via utveksling av synspunkter på diskusjonsforum, kommentarer til hverandres innlegg og legge ut lenker. Du vil lykkes bedre med oppgavene jo mer hver individuell deltaker bidrar, derfor er det viktig å kommunisere jevnlig med andre deltakere og engasjere deg i gruppearbeidet.

Du bør sette av 5 timer ukentlig og logge inn minst tre ganger i uka for å få fullt utbytte av kurset. Logg gjerne inn to ganger daglig, for eksempel en gang om morgenen og en gang om kvelden for å kommentere og legge til innhold.

Tilbakemelding

Både kursleder og deltakere vil gi tilbakemelding via kommentarer og diskusjoner. Det vil påvirke aktiviteter, innlegg på forum og resultater av gruppearbeid.

Tilbakemeldinger gis ikke i form av poeng eller karakterer, men gjennom detaljerte kommentarer. Målet med tilbakemeldingene er å gi støtte og veiledning for videre læring.

Materiale på engelsk

Nesten alt innhold i kurset er på norsk og du kan fullføre kurset uten engelskkunnskaper. På en annen side kan det være nyttig med litt engelsk for å utvide forståelsen om noen emner. Mange interessante eksempler og ressurser er ikke tilgjengelige på norsk. Et godt tips kan være å oversette fremmede språk med Google Translate. Selv om oversettelsen ikke er optimal, kan den være tilstrekkelig til å forstå den generelle meningen.

Kontakt

- Gjennom meldinger sendt via Moodle (Deltakere>[velg mottaker]>send melding).
- For alle fagrelaterte problemer: gjennom diskusjonsforumets respektive tråd.
- For alle tekniske problemer: gjennom diskusjonsforumets respektive tråd.