Title: Tidsstyring
Course: How to design and facilitate an online course (NO) (F) > Section: MODUL 10 :: Kursleders (tilretteleggers) rolle

Kontroll av tidsbruk under kurset

Tidsstyring er svært viktig for tilretteleggeren av et nettkurs. E-moderator står overfor spesielle utfordringer: han/hun må kombinere det virkelige livet med online-ansvar. Teksten nedenfor fokuserer på strategier for å planlegge dine aktiviteter som tilrettelegger.

Selv om e-læring er beskrevet som en 24/7 aktivitet, betyr det ikke at du skal være tilgjengelig hele tiden. Det er din oppgave å bestemme hvor mye tid du må bruke til å nå målene med kurset.

UTFORMINGSFASEN

Bestem hvor mye tid (daglig og ukentlig) du ønsker at deltakerne og du selv skal å bruke på kurset. Ta hensyn til ikke bare din motivasjon, men også eksterne faktorer, som for eksempel hvordan man kombinerer online-arbeid med offline-ansvar eller feriepauser. Det å undervurdere tiden er en av de vanligste feilene som fører til frustrasjon og ekstraarbeid. Finn verktøy som kan støtte deg, bruk kalenderen og tenk fremover.

- Bruk tid på å forberede støtte: det vil dukke opp noen problemer, men det må man regne med. Ta deg litt tid til å forberede støtte til deltakerne (f.eks. en kursguide, en liste over vanlige spørsmål og svar på dem (FAQ) og godt planlagt kursstruktur og -elementer). Dette kan redusere antallet spørsmål og kommentarer og spare din tid. Hvis du kjører kurset flere ganger, vil dette være kjempenyttig.
- Lag gjenbrukbart innhold. Arkiver dine kommentarer, f.eks. sammendrag av forumdiskusjoner. Du kan aldri bruke dem i sin helhet, men noen fragmenter kan nok gjenbrukes. Et godt eksempel på gjenbrukbart innhold er den ovennevnte kursguiden.

TILRETTELEGGINGSFASEN

- Arbeid systematisk. Svar jevnlig på meldinger (2 dager maksimal svaretid). Mens du venter på at alle skal bidra, kan denne tiden bli lengre, men det er regularitet som er avgjørende. Deler du arbeidet ditt i biter, blir det enklere å fullføre det både for deg og dine elever.

- Motiver deltakerne til å arbeide systematisk til alles fordel. Hvis alle leverer sine oppgaver i god tid eller bidrar til diskusjonen, vil det være mye lettere for deg å forberede evalueringen. Det vil ikke være nødvendig å gå tilbake til det som andre allerede har skrevet for bare å kunne gi tilbakemelding til noen som er forsinket.
- Gå på nettet regelmessig. Du kan gjøre det i korte pauser som du har i din daglige timeplan.
- Lær å bruke verktøyene. Bruk programvarer som du kjenner godt. Bruk applikasjoner som øker arbeidsfarten din (f.eks søkefaner, e-postfiltre, forumvarslinger).
- Øv deg på å skrive, da det er en hoveddel av tilretteleggers arbeid. Lag standardinnlegg hvis du ofte tilrettelegger kurs.
- Opprett en gruppe. Det øker din og dine deltakere sin effektivitet. Dersom gruppen er aktiv, vil det være mindre anstrengende å organisere deres arbeid. Det kan skje at gruppen løser sine problemer på egen hånd før du blir nødt til å hoppe inn og hjelpe.