Title: Innledning
Course: How to design and facilitate an online course (NO) (F) > Section: MODUL 6 :: Gruppearbeid

Introduction to Module 8

Samarbeid er viktig i læringsprosessen. Det øker motivasjonsnivået hos studentene og oppfordrer til kritisk tenkning, da studentene må finne felles måter å håndtere en bestemt oppgave eller problem. De må også tilnærme seg prosessen med å løse et problem gjennom individuelt arbeid og samarbeid samt presentere og kritisk diskutere resultater, syntetisere og generalisere dem.

Nesten alltid når det er en gruppe, skjer det at medlemmene utveksler meninger, skaper nye idéer og får nye ferdigheter. Det antas at gruppearbeid støtter læring (f.eks. problemløsing, huske bedre og beholde kunnskap, mer produktivitet, skape komplekse konsepter og resonnement, overføre kunnskap, skape definisjoner sammen, lytte til og analysere argumenter, uttrykke egne meninger, forklare egne synspunkter, diskutere betydning). Men gruppearbeid former også følelser med å forbedre mellommenneskelige relasjoner, gi sterkere støtte til enkeltpersoner, knytte suksess eller fiasko til oppgavene, skape mer nysgjerrighet, økt motivasjon og mer engasjement i læringsprosessen. "Operasjonelle" ferdigheter utvikles også gjennom gruppearbeid (rollefordeling i en gruppe, sette tidsfrister, møte tidsfrister, sørge for at oppgavene blir utført osv.). Typiske gruppeøvelser inkluderer for eksempel det å skape en finansiell plan, utarbeide en anbefaling eller en rapport, sette regler osv.

Fordi ferdigheter i gruppearbeid er stadig viktigere (for eksempel i yrkeskarrieren), vil metoder som er basert på samarbeid (inkludert samarbeid på nettet) muliggjøre å utvikle kjempeviktige gruppeferdigheter som er knyttet til utvidet læring. Siden Internett også er et sosialt nettverk, kan det være verdt å bruke mulighetene den gir til å utvikle tilleggskompetanse.

For å sikre suksess av øvelser som er basert på gruppearbeid, er det viktig å gi medlemmene i gruppen kunnskap om gruppeprosesser og -mekanismer, samt å utvikle detaljert aktiviteter, materialer og teknologier i e-læringsmiljøet.

Når man lager gruppeoppgaver, er det viktig å ta hensyn til gruppedynamikk:

Trinn 1 – gruppeopprettelse: medlemmer i gruppen er positivt innstilt til den nye arbeidsformen, selv om det fortsatt kan være noen urolige følelser om "det nye". Det er mange nye spørsmål som dukker opp og gjelder arbeidsmåten, oppgavene, forventninger og evaluering osv. Gruppen bruker mesteparten av sin energi til lære reglene for samarbeid, og en avtale lages senere (mer om dette nedenfor). Det er ingen fokus på innholdet i oppgaven eller øvelsen.

Trinn 2 – vanskeligheter og press: på dette stadiet begynner gruppen å jobbe mot å oppnå målene og kan muligens få en bekreftelse på det den gjør (f.eks. om gruppemedlemmene er for ambisiøse eller for lite ambisiøse). Det er en risiko for frustrasjon og konflikt, så vel som det kan bli nødvendig å omformulere og kritisk vurdere de opprinnelige antakelsene. Dette kan føre til etablering av nye og/eller bekreftelse av de gamle regler og normer.

Trinn 3 – stabilisering: gruppearbeid begynner å ta form, gruppemedlemmene  er engasjert i arbeidet, de diskuterer og utveksler meninger, og de ​​føler at de nærmer seg det å oppnå målene. På dette stadiet har gruppen mestret mekanismer for samarbeid, og takket være det er produktiviteten mye høyere.

Trinn 4 – kontinuerlig fremgang: tilfredshet er den dominerende følelsen. Gruppemedlemmene er klare over de sterke og svake sider av sitt arbeid, men de føler samtidig at oppnådde resultater er mer enn summen av bidrag til de enkelte gruppemedlemmene. Rollene i en gruppe er mer flytende og forskjellene blant deltakerne oppfattes som en stimulerende faktor for produktiviteten.

Trinn 5 – slutt og presentasjon av resultatene: i denne fasen gjør gruppemedlemmene den endelige vurderingen av sine prestasjoner. Det kan være ledsaget av en følelse av tilfredshet eller fiasko, slik at engasjementsnivået i sluttfasen av arbeidet kan være ulikt. På dette stadiet bør hvert gruppemedlem være klar over hva han/hun har lært.

For en moderator er det å utforme øvelser og, fremfor alt, planlegge realistiske studentprestasjoner  på hvert trinn i gruppearbeid viktige tiltak som hjelper å oppnå det ønskede didaktiske målet. En av organiseringsmetoder for gruppearbeid er å lage en gruppeavtale (arbeidsregler for en gruppe som avgjøres av grupemedlemmene). Under utformingen av en e-tivitet understreket vi samspillselementet mellom deltakerne som er ment å generere en følelse av deltakelse i gruppen. Moderator sin oppgave er alltid å skape et hyggelig arbeidsmiljø; noen ganger betyr dette å planlegge tidsfrister eller dele roller dersom gruppen ikke kan gjøre det selv. E-tiviteter i gruppen kan være:

- case-studier, situasjonsanalyser, produktdesign
- identifisering av roller i en gruppe
- drive felles forskning, evaluering
- ta en felles beslutning, utarbeide en løsning
- lage lister over oppgaver, aktiviteter, prosedyrer
- felles presentasjon av resultater