Title: Innledning
Course: How to design and facilitate an online course (NO) (F) > Section: MODUL 9 :: Nettressurser - gjenbruk, deling og evaluering

Introduction

I forrige modul snakket vi om læringsressurser som man selv kan utvikle. Det finnes imidlertid andre muligheter.

På internett finnes det mange ferdige materialer utviklet for pedagogiske formål som er utgitt under åpne lisenser og som du kan bruke. De kalles for Open Educational Resources (OER):

http://en.wikipedia.org/wiki/Open_educational_resources.

Avhengig av lisensen valgt av forfatteren, kan alle bruke, kopiere, endre og distribuere ressurser fritt til egne formål. Dette avlaster en kurstilrettelegger fra å bruke mye tid til individuell utvikling av ressurser. Nå får tilretteleggeren muligheten til å bruke den tiden til å utvikle et godt didaktisk prosjekt. Dette reduserer også kostnaden av å kjøpe verktøy som man må bruke til å utforme ressurser.

Evaluering av nettressurser

Det skal være lett å finne informasjon om emnet vi er interessert i. Men for å være sikker på at innholdet er pålitelig, rett på sak og at det ikke skaper problemer under gjenbruk, er det viktig å vite hvilke elementer vi bør ta hensyn til når vi evaluerer materialet. Før du bruker allerede tilgjengelige data må du sjekke:

- data sin pålitelighet (om du kan identifisere hvem som er forfatter, hva som er hans/hennes tilknytning)
- tillatelser for bruk og gjenbruk (om du får lov til å kopiere, tilpasse, endre, distribuere innholdet utviklet av andre)
- data sin tilgjengelighet (om du kan få tilgang til ressurser uten å opprette ny konto/login-detaljer eller skaffe spesiell programvare).

Godt valgte ressurser skal:

- gi deg mulighet til å opprettholde riktig balanse mellom innhold og aktiviteter av elever.
- beskytte deg mot å følge regelen: "innhold ruler". Effektivt valg av materialer gjør at et kurs ikke blir overbelastet med innhold, og eleven får i oppgave å lese bare de artikler og bokkapitler som er nødvendige for å fullføre en øvelse eller planlegge et prosjekt.
- unngå å legge inn ressurser som ikke har noen relevans for noen øvelser (dette er en av de hyppigste feil ved kursutforming). Det å følge regelen "denne videoen er utmerket, jeg skal legge det inn i kurset" er ikke hensiktsmessig hvis videoen ikke legger noen verdi eller hvis den bare er en gjentakelse av informasjonen som kan finnes i en artikkel. Hvis videoen ikke har noen undervisningsverdi (f.eks se filmen og kritisk reflektere over de presenterte uttalelser), blir tiden som elever bruker på å se den stort sett bortkastet i stedet for å bli brukt til å fullføre øvelser utformet for kurset.

Når du velger ressurser, er det også viktig å kombinere statisk innhold (tekst og bilder) og multimedia (lyd og video) - dette gjør innholdet lettere tilgjengelig og mer engasjerende for studentene.

Gjenbruk av ressurser

Når man gjenbruker OER, må man ofte gjøre lokale tilpasninger, dvs. tilpasse læringsmaterialet til den spesifikke sammenhengen hvor du skal bruke materialet. Det kan f.eks. dreie seg om å oversette en opprinnelig tekst fra engelsk til norsk, eller endre konteksten i en oppgave, eller bytte ut et bilde for å bedre speile lokale kulturelle forhold (f.eks. fra engelsk til norsk flagg). Lokale tilpasninger er en viktig del av OER-prosessen, ettersom det handler om mangfold, åpenhet og muligheten til gjenbruk.

Det som alle disse eksemplene har til felles, er muligheten til å skreddersy materialer for å møte unike undervisnings- og læringsbehov. OER-prosessen med lokal tilpasning av materialer er en styrkende aktivitet: de som bruker materialene kan tilpasse dem slik de ønsker.

Materialer som kan finnes i et OER-register som OER Commons er forskjellige fra forlagsutgitte materialer. OER-materialer har oftest lisenser for bruk som gjør at de kan tilpasses for å møte lokale undervisnings- og læringsbehov. De fleste forlagsutgitte materialer kan ikke endres.

Ved å bruke materialer som finnes i et OER-register, modifisere dem og dele de endringene du har gjort, øver du deg på OER-prosessen. Du lokaliserer materialene for dine egne behov og gjør dem samtidig fritt tilgjengelige for andre lærere og elever over hele verden. Ved å dele tilbake endringene du har gjort fremmer du forståelse av hvordan materialet ble tilpasset [fra Connexions http://cnx.org/content/m15222/latest ]

Dele dine ressurser på nettet

Materialene du lager og deler er en verdifull ressurs som andre skal bruke eller bygge videre på. Disse materialene bidrar til at OER skal bli en skalerbar og bærekraftig praksis.

Mens du lager dine egne materialer for pedagogisk bruk, kan det være vanskelig å forestille deg at noen som bor under forskjellige omstendigheter i en annen del av verden kunne tenke seg å bruke materialene dine. Men hvis du har følgende tips i bakhodet mens du driver og utformer disse materialene til deling, kan det bli enklere for en annen person som ønsker å tilpasse dem til egen bruk å gå gjennom modifikasjonsprosessen.