Title: Innledning - Motivasjonsutfordringen i e-læring
Course: How to design and facilitate an online course (NO) (F) > Section: MODUL 5 :: Motivasjon

Introduction - Challenge of motivation in e-learning

"Problemet med e-læring er ikke e-læring, det er motivasjon". Per definisjon gir e-læring eleven mer valgfrihet angående når og hva den skal lære. Sammenlignet med tradisjonelle kurs har tilretteleggeren/kurslederen mindre kontroll. For elevene betyr det at de, i tillegg til større frihet, får større ansvar for å organisere sin egen læring, og ikke alle synes det er lett.

Motivasjon er ofte drivkraften som gjør at elevene hele tiden jobber hardt når pensumet blir ensformig og kjedelig. Allerede i begynnelsen av kurset er ulike deltakere motivert til læring av forskjellige grunner, både internt og eksternt. Deres motivasjonsnivå vil også bli endret som kurset skrider frem. På den ene siden kan det være avhengig av det som kurslederne gjør, mens det på den andre siden kan være avhengig av kursdeltakerne sine preferanser og beslutninger. Tap av motivasjon kan gjøre det svært vanskelig, om ikke umulig, å fullføre noen som helst utdanningsprogram. Vi må hele tiden arbeide for å holde motivasjonen oppe blant kursdeltakerne.

Det er samtidig en av de viktigste oppgavene som kurslederen har.

Demotiverende faktorer

Vår erfaring viser at motivasjonsnivået under et e-læringskurs ofte kan vises med en U-formet graf. I begynnelsen jobber deltakerne mye, noe som mest sannsynlig kommer fra deres nysgjerrighet på det nye. Med tiden blir deltakerne sitt arbeid mindre systematisk, de gir mindre innsats, men det stiger igjen før de må sende inn sine sluttoppgaver. Hvilke faktorer påvirker dette mønsteret? Marta som er lærer på en kroatisk yrkesskole, sier at "frykt for nye teknologier (frykt for det ukjente), mangel på IKT-ferdigheter, for mye ny informasjon, uklare eller for høy læringsmål, uklart formål med læring, dårlig engasjement av kursleder (mangel på oppmuntring, treg kommunikasjon på nettet, treg tilbakemelding på oppdrag) og mangel på

regelmessig praktisk arbeid er de viktigste demotiverende faktorene i yrkesrettet opplæring og utdanning. Hennes råd er: så lite teori som mulig og mer konkret innhold som er knyttet til det yrkesfaglige området.

I denne modulen skal du tenke på hva mulige demotiverende faktorer kan være sammen med andre deltakere. Ta hensyn til de følgende kategoriene:

- teknologi
- selvevaluering
- kursorganisasjon
- verktøy
- medmenneskelige faktorer; kommunikasjon
- selvorganisasjon
- mål og forventninger
- prioriteter
- tilbakemelding