Title: Innledning: Diskusjoner i et e-læringskurs
Course: How to design and facilitate an online course (NO) (F) > Section: MODUL 7 :: Moderering av diskusjoner på nettforumer

Introduction

1:: UTFORMINGSFASE

Beregn tiden

Nettdiskusjoner tar mye mer tid enn vanlige ”ansikt til ansikt”-diskusjoner. Ifølge Horton tilsvarer en 10 minutters diskusjon til en 20 minutters diskusjon i en nettsamtale (f.eks. på Skype), 30 minutter chat og 2 dagers diskusjon på et forum. For å utforme en øvelse som inkluderer en diskusjon må du beregne den nødvendige tiden. Det kan da være mer effektivt å bruke chat eller klassediskusjon (om mulig) for å oppnå ditt mål.

Forumorganisering

Det finnes flere alternativer og du kan bruke ulike typer forumer avhengig av din e-læringsplattform. Du skal være bevisst på ulike alternativer:

- ett forum for hele kurset (ta hensyn til problemet med å lete etter relevant informasjon) eller mange forumer for mange emner (ta hensyn til at deltakere kan gå seg ville når det er for mange separate forumer).
- et teknisk forum som skal løse problemer relatert til programvare eller utstyr (kan du moderere det selv, eller kommer du til å trenge støtte?)
- en nyhetstavle-type forum
- et underholdningsforum for studenter (planlegger du å besøke dette forumet, eller er det en moderatorfri sone?)

Sette reglene

I begynnelsen av kurset er det bra hvis du gir informasjon til studenter om hvordan de svarer på og siterer innlegg, hvordan de lager nye tråder, hvordan de deler lenker, hvordan de legger ved vedlegg og hva maksimal størrelse på vedlegg er. Du kan også etablere andre regler og inkludere dem i et åpningsinnlegg, f.eks. regler om hvordan man tiltaler hverandre (f.eks. med fornavn), om studenter må overholde en generell etikette (du skal gi lenke eller lage egen forklaring) osv.

Diskusjonsemnet

En interessant diskusjon begynner med et motiverende og spennende emne. Diskusjonen om et vanlig emne vil aldri være engasjerende og kan føre til repeterende kommentarer og kjedsomhet som resultat av det. Du skal prøve å konstruere en e-tivitet slik at problemet som diskuteres er flerdimensjonalt og at det finnes forskjellige måter som det kan håndteres på. Sørg for at temaet er tydelig og forståelig, at det gjør det mulig for andre å finne relevante diskusjoner, og at det peker på det viktigste problemet i diskusjonen. Tenk på hvilken del av temaet som er viktigst for studentene å kunne og forstå, og ha det i tankene når du lager dine spørsmål.

Her er noen spørsmålstyper som representerer ulike tenkemåter:

Konvergent Tenking | Divergent Tenking | Evaluerende Tenking
Begynner vanligvis med:

- Hvorfor
- Hvordan
- På hvilke måter...
Begynner vanligvis med:

- Forestill deg
- Kan du forutsi
- Kan du tenke deg…
- Om..., da...
- Hvordan ville det...
- Kan du lage...
- Hva er mulige konsekvenser av...
Eksempler:
Eksempler:

- Hvordan skiller tyngdekraften seg fra elektrostatisk tiltrekning?
- På hvilken måte var invasjonen av Grenada et moderne eksempel på Monroedoktrinen i praksis?
- Hvorfor ble Richard III ansett som en ond konge?
Eksempler:

- Forestill deg at Cæsar aldri kom tilbake til Roma fra Gallia. Ville Romerriket fortsatt eksistert?
- Hvilke prognoser kan du gi om valgprosessen i Florida?
- Hvordan kommer livet i 2100 til å være forskjellig fra livet i dag?
Eksempler:

- Hva synes du er fordeler med solenergi foran kull når det gjelder kraftverk?
- Er det rettferdig at Title IX krever at høyskoler skal finansiere kvinneidrett på samme måte som mannlig idrett?
- Hva synes du om å øke lovlig kjørealder til 20 år? Hvorfor det?

Bestemme og formidle hvordan du skal evaluere studentdeltakelse

Studentene må vite hvordan deres bidrag skal vurderes for å kunne gi gode responser (Hva er kriteriene for akseptabel respons? Trenger de å legge et bestemt antall innlegg? Er det noen tidsfrister? Noen spesiell lengde? Er det informasjon eller referanse som skal være med?). Ellers kan de misforstå dine retningslinjer eller blir usikre på hva som forventes av dem, noe som vil resultere i en frustrerende og unyttig erfaring.

2 :: DISKUSJONS- OG MODERASJONSFASE

Velkomstord

Hver diskusjon skal ha en begynnelse. Tilretteleggeren skal ønske deltakerne velkommen til diskusjonen og oppfordre dem, forklare målene med diskusjonen og vise lenker knyttet til et emne eller diskusjon.

Vær aktiv men ikke dominerende

Jo oftere du diskuterer, kommenterer, oppfordrer til deltakelse, understreker kreativitet, kontrollerer stemning eller spiller djevelens advokat, jo større er sjansen til at deltakerne vil være aktive. Det å peke ut småfeil og storfeil, spesielt i begynnelsen av kurset, kan imidlertid virke skremmende. Du skal oppsummere emnet (eller spørre en av deltakerne om å gjøre det) og besvare det publiserte spørsmålet om ingen andre har gjort det i den avsatte tiden.

Si din mening

Du har selvsagt rett til å gjøre det, men gjør det helst i sammendraget av en diskusjon. Husk at din rolle er å moderere dvs. støtte deltakere i en diskusjon, og ikke å overbevise dem. Hvis du sier din mening altfor tidlig, spesielt hvis den er omstridt, kan det føre til den negative effekten av en dominerende moderator som ble beskrevet ovenfor.

Problemet "Jeg er enig med forrige taler"

Du må lære å forholde seg til platte bidrag. Du skal oppmuntre deltakerne til å gi eksempler og komme med bevis til støtte for sine uttalelser. Hvis alle har samme sinn, skal du spille djevelens advokat og gi utfordringer som for eksempel "og hva hvis ...", "dere må bevise at jeg tar feil..."

Dr. Jekyll og Mr. Hyde

Diskusjonsforumer på kurs der deltakere må registrere seg med sitt fornavn og etternavn garanterer ikke at forumene vil være uten kranglere. Noen ganger kan et uskyldig kommentar føre til mye skylde, klagemål og aggresjon. Rollen til en moderator er alltid å roe situasjonen ned og bidra til å løse problemet med hensyn til alle sider. Det å slette et innlegg som bryter nettiketten eller som er mot loven er en ekstrem løsning som bare fungerer i ekstreme situasjoner (og som deretter krever en grunnforklaring). Du kan også bruke e-post eller sende en privat melding til forfatteren.

Å utvikle mot å oppsummere

Disse to aktivitetene er ganske typiske for en moderator eller veileder. Hva er forskjellen? Et sammendrag er en forkortet versjon av et bidrag som fremhever de viktigste punktene og argumentene. Utvikling (innveving som det heter på engelsk) er mer kreativ: moderatoren velger utvalgte fragmenter og setter dem sammen igjen i en ny historie ved å skape forbindelser som ikke alltid er synlig for deltakerne.

Hvordan utvikler man diskusjonen?

- samle alle bidrag, dvs. kopiere og lime dem inn i et nytt dokument
- lese gjennom dem og markere nøkkelelementer
- identifisere forbindelseselementer og motsetninger
- oppsummere nøkkelelementer som angir samsvar og motsetninger, gi eksempler og referere til opprinnelige bidrag
- legge til et positivt kommentar
- legge til et kritisk kommentar
- gratulere
- publisere det på forumet og oppofrdre til videre diskusjon