Title: Utforming av e-tiviteter
Course: How to design and facilitate an online course (NO) (F) > Section: MODUL 4 :: Utforme e-tiviteter

Designing e-tivities

Begrepet e-tivitet ble skapt av Gilly Salmon og det betyr "nettoppgave"; det er et rammeverk for å lære noe på en dynamisk og interaktiv måte.

E-tivitet er en enkel øvelse som settes i gang av en moderator og som krever noen form for samhandling blant deltakerne. Den bør ta hensyn til vanskelighetene/ begrensningene som er typiske i en bestemt kursfase, involvere elever og hjelpe dem til å oppnå bestemt læringsutbytte. E-tiviteter kan gjenbrukes, så hvis du har en god idé og forbereder e-tiviteten godt, vil gjenbruken kreve bare små tilpasninger som følge av f.eks. individuelle elevkjennetegn, en bestemt kontekst eller innhenting av ny informasjon. E-tiviteter er egnet til fullstendig nettbaserte programmer samt blandede aktiviteter som støttes av e-læring.

I hver e-tivitet bør det være et interaksjonselement med de andre deltakerne, f. eks. det å be om tilbakemeldinger på oppgaver fullført av andre deltakere (øvelser, innlegg osv.). Det skaper en følelse av deltakelse og involvering som er et viktig element i øvelser som er basert på gruppearbeid.

Som din erfaring med å tilrettelegge og utforme nettøvelser vokser, kan du utvikle diverse e-aktiviteter ved å legge til multimedia, eksperimentere med ulike verktøy og endre kommunikasjonsform. Når teknologien blir virkelig usynlig for deg og dine elever, vil fokus på utfallet bli engasjerende og motiverende for alle.

Det er fem viktige ingredienser i en e-tivitet:

1. “en gnist”: en utfordring, problem, inspirasjon eller motivasjon

1. online-aktivitet: elever må utføre en bestemt aktivitet, gjøre noe
2. et element av deltakelse: elever må begynne å samhandle med hverandre, for eksempel ved å gi tilbakemeldinger
3. en oppsummering, evaluering, tilbakemeldinger, vurdering, analyse: fra tilretteleggeren eller fra gruppen sin side
4. undervisning og invitasjon til å delta i øvelsen

Du skal ikke forvente at du skal klare å utforme en e-tivitet som vil engasjere alle kursdeltakerne med en gang. Du skal observere nøye og trekke konklusjoner (reflekterende notater vil være svært nyttig), slik at etterfølgende forsøk blir stadig bedre. Andre skal hjelpe deg, du skal teste dine idéer på folk utenfra, se etter inspirasjon og ikke vær redd for å bli kritisert.

Tabell over e-tiviteter

Tabellen nedenfor dekker alle viktige elementer i å designe en nettaktivitet, slik at du kan bruke den som hjelpemiddel til å utforme dine e-aktiviteter. I høyre kolonne er det kursledere sine forklaringer basert på et eksempel på videokonferansen (aktivitet fra Modul 3).

Navn på e-tivitet | e.g. Forskjellige former for e-læring – diskusjon via videokonferanse
Læringsutfall (mer informasjon finner du i avsnittet “Læringsutfall”) | identifisere ulike former for e-læring i en yrkesfaglig kontekst bli kjent med videokonferanseverktøy (Flash-møte)
Resultat/ utfall | forstå ulike former for e-læring
Gnist | oppfordring til å starte e-tivitet, f.eks (1) analyse av to eksempler på e-læringskurs med hensyn til design og tilrettelegging og i henhold til retningslinjene utarbeidet av tilretteleggere; (2) tilrettelegger sin innledning
Antall deltakere | f.eks. på videokonferansen kan det være max ti stykker pluss to tilretteleggere Viktig for asynkron e-virksomhet: den optimale gruppestørrelse er 12-20 stykker
Struktur (hva som skal skje i e-tiviteten) | f.eks. (1) velkomsthilsen til deltakere; (2) definere utfall of prinsipper i møtet; (3) moderert diskusjon; (4) sammendrag

Tid: 20 min