Title: Planlegging av opptak
Course: How to design and facilitate an online course (NO) (F) > Section: MODUL 8 :: Utvikling av e-læringsressurser

Film planning

Når du skal lage en videosekvens for bruk i  opplæring, vil du ha stor gevinst av å planlegge opptaket: du tvinges til å tenke igjennom hensikten med videoene, og det blir dessuten mye enklere å gjøre endringer i opptaket - både i form av selve opptaket, og i forbindelse med redigeringen etterpå.

1. Definer formålet med opptaket. For eksempel: å illustrere en prosedyre; å gi en introduksjon eller bakgrunn til et emne; en inspirasjonsvideo.
2. Du har begrenset med tid til rådighet til å gjøre opptaket - hvor mye videomateriale er det realistisk å produsere innenfor en slik tidsramme? Definer hovedbudskapet.
3. Du har kanskje ingen formell utdannelse innen film, ei heller skuespillere eller tilgang til et studio. Du har imidlertid et budskap du ønsker å formidle. Hvilke ressurser du sitter inne med??
4. Lag en kort beskrivelse av hva opptaket skal handle om. Hensikten med beskrivelsen er å gjøre det enklere for deg å formulere en veldefinert budskap med filmen - du kan derfor lage en så detaljert beskrivelse som du ønsker.
5. Bruk starten av videoen til å presentere et problem;stille et spørsmål eller på annen måte fange seerens oppmerksomhet. Hoveddelen av videoen kan brukes til å utbrodere problemet eller temaet filmen omhandler. Slutten kan inneholde en konklusjon, eller åpne opp for en diskusjon.
6. Legg inn noen øyeblikk der du bevisst prøver å fange seerens oppmerksomhet. Hvis videoen mangler dynamikk, mister publikum fort interessen.Gjerne se eksempler på opplæringsvideoer på nettet, og studer knepene som brukes der for å gripe oppmerksomheten.
7. Lag en utstyrsliste i forkant av opptaket. For eksempel: kamerastativ, mikrofon, ekstra batteri, ekstra minnekort osv.
8. Med utstyret og planen for opptaket i boks, er det bare å sette i gang.