Title: 7.3. Identifisere og håndtere et problem
Course: How to design and facilitate an online course (NO) (F) > Section: MODUL 7 :: Moderering av diskusjoner på nettforumer

Gjør deg kjent med fragmenter av autentiske diskusjoner* som er lagt ut på diskusjonsforumet.

Identifiser et problem og lag en passende respons på hvert av innleggene (klikk på "svare"). Sørg for at dette vil være et virkelig svar fra en moderator (som du står for i virkeligheten) på et spesifikt problem du har identifisert.

Når du publiserer ditt svar, skal du få tilgang til andre kursdeltakere sine responser. Du kan skrive ned de beste responsene som kan være nyttige for fremtidige diskusjoner du skal moderere.

Oppgavevarighet: 1 time

* Diskusjonene ble utrekt fra tidligere utgaver av kurset "Introduksjon til e-læring" ved Senter for e-læring ved AGH. Vi har beholdt originalteksten, bortsett fra informasjon som kan gjøre at forfatterne blir gjenkjent.

Diskusjon 1

(Moderator) Velkommen alle sammen, denne diskusjonen har med øvelse 4 å gjøre. Du skal velge 2-3 eksempler på kurs (...) som er interessante for deg, både på en positiv og en negativ måte. Ville du delta på et slikt kurs? Hvorfor (ikke) det? Hva tror du ville være det vanskeligste for deg? Prøv å sammenligne de utvalgte kursene med ressursene som er tilgjengelige på dette kurset.

Publiser din respons som svar på dette innlegget på diskusjonstavla.

(Deltaker 1) Den Norske Turistforening. Jeg vurderer å ta en sykkeltur og trenger litt hjelp til å bestemme meg. Har veldig lyst til å sykle fra Oslo til Bergen. Hilsen

(MODERATOR) .........................

 Diskusjon 2

(Moderator) Velkommen alle sammen, denne diskusjonen har med øvelse 4 å gjøre. Du skal velge 2-3 eksempler på kurs (...) som er interessante for deg, både på en positiv og en negativ måte. Ville du delta på et slikt kurs? Hvorfor (ikke) det? Hva tror du ville være det vanskeligste for deg? Prøv å sammenligne de utvalgte kursene med ressursene som er tilgjengelige på dette kurset.

Publiser din respons som svar på dette innlegget på diskusjonstavla.

 (Deltaker 2) Begynner veldig generelt... Jeg er overbevist om at e-læring er en flott mulighet til å få kunnskap. Det handler ikke bare om kursene. Hvis du er interessert i et bestemt emne, er det nok med tålmodighet og vilje til å få kunnskap. Jeg har lært mye på den måten. Jeg ble nylig skadet. Jeg måtte surfe litt på nettet før jeg fikk nok informasjon. Da jeg gikk til legen, fortalte jeg ham hva som var galt med meg ved å bruke medisinsk sjargong. Og vet du hva? Jeg fant ut av det! Nei, ikke bare fant ut, jeg lærte det.

 (MODERATOR) .........................

Diskusjon 3

(Deltaker 1) Hei, jeg vil gjerne vite om det bare er meg, eller om noen andre har problem med å åpne lydfilen fra møtet og presentasjonen? Kanskje noen kan si hva dere tror problemet kan være????? Takker! Ha det bra!

(Deltaker 2) Jeg tør nesten ikke innrømme det, men datamaskinen min gikk i stykker mens jeg prøvde så hardt å åpne denne filen. Kanskje noen av jentene blokkerte det fordi hun hadde en kjole som ikke skulle vises offentlig? Adjø

(Deltaker 3) Er det no’n der som kan forklare meg hvorfor i hele verden videoen ikke funker? Jeg prøver å spille den av og det skjer ingenting! Kanskje det er noe i veien med datamaskinen min. Hilsen!

 (MODERATOR) .........................

Diskusjon 4

(Moderator) Identifiser et trekk ved e-læring som etter din mening er positivt og diskuter det kort i gitt kontekst.

 (Deltaker 1) Jeg synes at e-læring er veldig nyttig, det sparer tid og fremfor alt penger og jeg trenger ikke å pendle eller kjøpe bøker.

 (Deltaker 2) Det må være tid. Jeg kan lissom sitte og lese når jeg vil, jeg printer ut lengre artikler å leser de på bussen, noen ganger så våkner jeg å logger sånn skjult på forumet, jeg gjør øvelsene mine på kvelden når det er rolig inne. Jeg kan jobbe når som helst asså, men det er bra å ha no’n deadlines for man får disiplin, om det ikke hadde vært for deadlines så ville jeg ikke sitte og gjøre øvelsene. Jeg liker å lese andre sine innlegg og det er kult å møte så mye intresant folk fra ulike steder.  Vi jobber på ulike skoler og vi har ulike meninger, men vi blir ofte enige, og jeg digger det at vi kan komme til en avtale! Og guuuuud de andre kan så utrolig mye! Han Erik ruler på Moodle og han skriver så intresant om det, det er bra å ha han på kurset. Dette er den positive siden med e-læring! Det finnes faktisk også noen negative sider, for eksempel det at det er så mye å lese, og jeg hadde forventet mer multimedia-bilder, animasjoner, filmer - bare for å ha det litt morro! På den andre siden trenger jeg ikke å bekymre meg for utstyret mitt, at noe ikke åpner seg eller fungerer på mitt gamle utstyr lissom.... øøøøm, vettu lærerne jobber hardt. Jeg elsker absolutt linkene, selv om det tar så mye tid, men det gir så mye inspirasjon, da jeg kan finne tekster og bilder som jeg senere bruker i timene mine. Synd at det meste er på engelsk, jeg blir jo stadig flinkere i det, men likevel... Det var alt fra meg!

 Diskusjon 5

(Deltaker 1) Jeg logger meg på og så – hva f..n??? Hva så??? Hvem trenger dette iallfall??? ???? %$# Tror vi skulle chatte litt og ta FEIL likevel! Fy fader, ny konferansedato :(((((( Og jeg som ikke skjønner hva jeg skal gjøre nå &^%@#!_=== vær snill å hjelp jeg vet ikke hvordan jeg består dette kurset jeg vil ikke stryke! vær snill å hjelp!

Diskusjon 6

(Deltaker 1) Jeg forstår det ikke så kanskje noen kan opplyse meg, vær så snill - hva er sammenhengen mellom dette emnet og det å skrive refleksjon? Er det ikke viktigere å lære å bruke verktøy her enn å lese den

"personlige" skriving (unnskyld, "refleksjoner") som ingen leser for det er vanskelig å finne tid til å lese NOE SOM HELST med så mye skolearbeid.

 (MODERATOR) .........................

Diskusjon 7

(Moderator) Velkommen alle sammen, denne diskusjonen har med øvelse 4 å gjøre. Du skal velge 2-3 eksempler på kurs (...) som er interessante for deg, både på en positiv og en negativ måte. Ville du delta på et slikt kurs? Hvorfor (ikke) det? Hva tror du ville være det vanskeligste for deg? Prøv å sammenligne de utvalgte kursene med ressursene som er tilgjengelige på dette kurset.

Publiser din respons som svar på dette innlegget på diskusjonstavla.

(Deltaker 4) Etter e-kurset

”Den norske bank” Jeg har følgende inntrykk: Roald Dahl Alle barn har gnist i seg. Alt vi trenger er å tenne den. Den lekse man lærer som ung, er aldri tung. George Bernard Shaw Den som kan noe, gjør det. Den som ikke kan noe, underviser. Albert Camus Man lykkeønsker ikke en lærer fordi han lærer andre at to og to er fire. Man lykkeønsker ham muligens fordi han har valgt en så vakker livsgjerning. Thomas Jefferson Jeg har funnet ut at jo hardere jeg arbeider, dess mer smiler lykken til meg. Den tiden som går bra, kommer ikke dårlig tilbake.

 (MODERATOR) .........................

 Diskusjon 8

 (Moderator) Velkommen alle sammen, denne diskusjonen har med øvelse 4 å gjøre. Du skal velge 2-3 eksempler på kurs (...) som er interessante for deg, både på en positiv og en negativ måte. Ville du delta på et slikt kurs? Hvorfor (ikke) det? Hva tror du ville være det vanskeligste for deg? Prøv å sammenligne de utvalgte kursene med ressursene som er tilgjengelige på dette kurset.

Publiser din respons som svar på dette innlegget på diskusjonstavla.

  (Deltaker 3) Jeg ville gjerne dele mine tanker om e-læringskurs. Jeg har analysert to eksempler: 1. Den Norske Turistforening og 3. Utdanning for eldre. Det beroliget meg og jeg kom til konklusjon at min beslutning om oppstart av e-læringskurs var bare hensiktsmessig. Jeg fokuserte på to helt forskjellige områder som inngår i kursene. Det første området er dedikert til unge mennesker som er i ferd med å begynne å leve og som ønsker å utforske sine muligheter og utfordringer. De er de menneskene som kan leve et fruktbart liv i turistnæringen. De er energiske og reiselystne, og kursformen er egnet for dem. Hvis jeg bare var yngre, kunne jeg ha nytte av en slik kursform. Med vennlig hilsen

(MODERATOR) .........................