Title: 5.2. Motivere kursdeltakeren
Course: How to design and facilitate an online course (NO) (F) > Section: MODUL 5 :: Motivasjon

Nedenfor finner du en liste over personer som deltar på det hypotetiske kurset. Noen ganger er deres motivasjon ikke på optimalt nivå av ulike grunner. Din oppgave er å skrive en kort motiverende melding til fem kursdeltakere som du velger fra listen. I noen tilfeller er det grunner for ros, i andre tilfeller skal man bebreide deltakeren, men det viktigste er at deltakeren skal bli bedre motivert til å lære. Gå til forumet (lenke) og publiser dine meldinger. Diskusjonstråder skal ha samme navn som de hypotetiske kursedeltakerne. Dine innlegg skal være motiverende meldinger i seg selv (ikke hva meldingen din kan være om). Forestill deg at du er læreren på kurset og at du skal skrive svaret til en student. For eksempel (legg inn lokalt eksempel på en motiverende melding). Etter å ha publisert meldingen vil du kunne se meldinger til andre kursdeltakere som allerede er publisert.

- Else sendte deg nylig en e-post. Hun sier at kursemnet er veldig interessant, men at hun ikke liker kurselementer. Spesielt mener hun at kurset definitivt er overbelastet med teori. Ifølge henne kunne kurset gjøre uten den. Hun har meldt seg på kurs for å få praktiske ferdigheter. Hun understreket viktigheten av praktisk arbeid i yrkesopplæringen og hun ønsker å lære på samme måte. I tillegg er det noen av kurselementene som ikke helt tilsvarer de generelle målene for kurset. Du kan ikke forandre på kurs sin varighet, men kanskje du kan finne en måte å overbevise Else at hun fortsatt kan få noe av det?
- David har ikke vært veldig aktiv på kurset fra begynnelsen. Han var til stede, men han bidro ikke mye med sitt arbeid i forhold til andre deltakere. I diskusjonen på forumet publiserte han nylig et bidrag som var interessant, men ikke relevant for emnet. Da du pekte det ut, svarte han at det var uklart for ham hva som var forventet på dette kurset. Han er litt fortapt og usikker på hva han skal gjøre. Prøv å hjelpe David med hans tvil.
- Frank mangler ikke motivasjon. Du tror selv at han kanskje er for motivert. Han leverer sine oppdrag lenge før fristen, stiller mange spørsmål, ønsker å finne ut så mye som mulig. Dette er ikke et problem, men han er samtidig aktiv på forumet. Han er den første som publiserer innlegg i hver tråd, han publiserer mange lange innlegg og kommenterer på de fleste innlegg til andre. Du har et inntrykk av at han demotiverer de andre gruppemedlemmene. Du vet ikke om de føler seg skremt av ham, om de er irriterte eller om de tror at Frank vil gjøre alt arbeidet, men det er synlig er at andre er mindre aktive i diskusjonene. Prøv å ro Frank ned uten å såre følelsene hans, og uten at han trekker seg helt fra forumet.
- Eva måtte ta kurset som en form for ekstra opplæring i tillegg til heltidsarbeid. Hun er veldig aktiv, viser genuin interesse og bidrar konstruktivt. Likevel har du lagt merke til at hun har stadig mindre energi og at hennes innspill er blitt dårligere med tiden. I sin korrespondanse med deg og andre kursdeltakere antyder hun at det blir stadig vanskeligere for henne å holde opp tempoet både på jobb og i kurset. Prøv å finne ut hva slags problemer Eva har. Tenk på hvordan du kunne hjelpe henne med å organisere bedre sitt arbeid eller minske hennes arbeidsmengde på kurset og foreslå det til henne.
- Henrik har ikke utmerket seg i løpet av kurset. Hans ytelse og oppdrag oppfylte kravene, men var aldri spesielt bra. Dette har endret seg i løpet av den siste diskusjonen på forumet. Henrik sitt innlegg var usedvanlig innsiktsfullt, relevant og kreativt. Man kan lære mye av det innlegget. Du vil at dette innlegget skal være en norm for Henrik sine bidrag og ikke et unntak. Bruk denne meldingen til å motivere ham til fremtiden.
- Ida jobber ærlig på dette kurset. Unntaket er aktivitetene som krever samarbeid med andre deltakere. Ida bidrar ikke mye til diskusjoner og gruppearbeid. Du vil gjerne vite hvorfor Ida ikke samarbeider godt med andre og prøve å endre det.
- Jan meldte seg ikke frivillig på kurset. Veilederen hans krevde at han skulle bli med. Du har et inntrykk av at han ikke liker denne beslutningen. Noen ganger antyder han ganske klart det faktum at han ikke liker kurset og at det ikke møter hans behov. Du er bekymret for at hans holdning kan virke demotiverende for andre deltakere. Prøv å overbevise Jan om å gjøre konstruktivt arbeid.
- Ada har allerede gjort det klart at hun ikke føler seg trygg med å bruke datamaskin. Hun er over 50 år gammel, og mesteparten av livet sitt har hun ikke brukt det. Nå måtte hun begynne å bruke det fordi det er moderne krav, men hun synes det er vanskelig. Hun kan bruke et e-postprogram og kjenner de grunnleggende funksjonene i en søkemotor, men ikke mye mer. Dette er første gang hun deltar på et e-læringskurs og hun er ikke sikker på om hun vil klare seg. Overbevis Ada om at teknologien ikke vil være til hinder for henne å fullføre kurset.

- Bjørn følte seg umiddelbart veldig trygg på kurset. De første 2-3 ukene var han svært aktiv og bidro mye. Da begynte han å logge seg på mindre, og selv når han gjør det nå, er han ikke veldig aktiv. Finn ut hva grunnen til hans lavere aktivitet er og prøv å stimulere ham.
- Kari arbeider systematisk, men du synes ikke resultatene av hennes arbeid er tilfredsstillende. Du har et inntrykk av at hun ikke setter noen innsats i sitt arbeid. Hennes innleverte oppgaver er faglig svake og foreslåtte løsninger monotone og ikke veldig kreative. I diskusjonen på forumet gir hun som regel bare standard svar, og noen ganger gir hun bare støtte til andre sine bidrag. Oppfordre Kari til å arbeide bedre uten å diskreditere hennes tidligere arbeid.
- Grete er den beste kursdeltakeren. Hun er aktiv og kompetent. Nylig har hun imidlertid begynt å delta mindre enn tidligere. Da du spurte henne om det, svarte hun at hun allerede hadde deltatt på lignende kurs og at mye av materialet var enten lett eller kjent for henne. Prøv å finne en løsning slik at hun ikke kjeder seg.

Oppgavevarighet: 2 timer 30 minutter